rejauldu/bengali-wikipedia huggingface dataset:
রূপান্তরিত যমজ: এক নতুন জীবন হলো ছয় পর্বের একটি ব্রাজিলিয়ান আপাতবাস্তব টেলিভিশন ধারাবাহিক। ২০২৩ সালের ১লা জুন ম্যাক্স এবং ডিসকভারি+-এ এর প্রিমিয়ার হয়। রিকো পেরেজ পরিচালিত এই ধারাবাহিকটি সোফিয়া অ্যালবাকার্ক এবং মায়লা ফোবির দৈনন্দিন জীবন এবং দ্বন্দ্ব অনুসরণ করে।  ২০২১ সালে, তারা বিশ্বের প্রথম যমজ হিসেবে একসাথে লিঙ্গ নিশ্চিতকরণ অস্ত্রোপচার করান এবং একইসাথে এই প্রক্রিয়া সম্পন্নকারী সর্বকনিষ্ঠ ব্রাজিলিয়ান হিসেবে পরিচিতি লাভ করেন।   বিন্যাস  ধারাবাহিকটি ব্যক্তিগত সাক্ষ্যের মাধ্যমে প্রধান চরিত্রদের মানসিক আঘাত এবং যৌন নির্যাতনের অভিজ্ঞতা তুলে ধরে। এই অনুষ্ঠানের গতিশীলতা অন্যান্য সুপরিচিত আপাতবাস্তব অনুষ্ঠান, যেমন দ্য কার্দাশিয়ানস-এর সাথে সাদৃশ্যপূর্ণ, যেখানে বোনদের মধ্যে হাস্যরস এবং দ্বন্দ্ব উভয়ই দেখা যায়।   পটভূমি  আপাতবাস্তব ধারাবাহিকটি তাদের ছুটির সময় পুনর্মিলনের গল্প অনুসরণ করে এবং দেখায় কিভাবে মায়লা বিদেশে চলে যায় — মিনাস জেরাইসের গ্রামীণ এলাকার প্রায় ৪,০০০ জনসংখ্যার ছোট শহর তাপিরা থেকে বেরিয়ে সে আর্জেন্টিনার বুয়েনোস আইরেসে মেডিসিন পড়তে যায়, আর তার বোন সোফিয়া ব্রাজিলের সাও পাওলোর ফ্রাঙ্কা শহরের একটি বেসরকারি কলেজে ইঞ্জিনিয়ারিং পড়ে।  ধারাবাহিকটি তাদের পুনর্মিলনের ঘটনা তুলে ধরে, যেখানে প্রথম পর্বে তাদের নিজ শহরে আয়োজিত একটি সৌন্দর্য প্রতিযোগিতায় অংশ নেওয়ার প্রস্তুতির চিত্র তুলে ধরা হয়, যা স্থানীয় বাসিন্দাদের মধ্যে উত্তেজনা সৃষ্টি করে।  ধারাবাহিকটির কিছু পর্ব ব্রাজিলের সান্তা ক্যাটারিনা রাজ্যের ব্লুমেনাও শহরে ধারণ করা হয়েছে এবং এতে অন্যান্য রূপান্তরিত নারীদের, যারা প্রধান চরিত্রদের বন্ধু, অতিথি উপস্থিতিও দেখা যায়, যার মধ্যে রয়েছেন লেখিকা সোফিয়া মেন্ডোন্সা এবং ফ্যাশন ডিজাইনার মিশেলি এক্স।   অভিনেতা    মায়লা ফোবি  সোফিয়া অ্যালবাকার্ক  সোফিয়া মেন্ডোন্সা  মিশেলি এক্স   তথ্যসূত্র   বিষয়শ্রেণী:টেলিভিশন ধারাবাহিক
This template generates external link to Terminologia Anatomica entry using TA code.   Example of usage Input {{TerminologiaAnatomica|A05.2.01.003}} Output  Incorrect examples of usage Input {{TerminologiaAnatomica|test}} Output  Input {{TerminologiaAnatomica|}} Output  Search TA code You can search TA code at  IFAA website - English and Latin  Keio Univ. website (translation) - English, Latin and Japanese  Similar templates  :Template:TA98 Shorter version of this template, for 1998 edition.  :Template:FMA  :Template:TerminologiaHistologica  :Template:TerminologiaEmbryologica
thumb|বাংলার মাটির পুতুল right|thumb|আড়ঙের জমিদার গিন্নী পুতুল। মানুষ কিংবা অন্য কোনও প্রাণীর অনুরূপ তূলা বা কাপড় অথবা অন্য উপকরণ দিয়ে তৈরি ক্ষুদ্রতর সংস্করণকে পুতুল বলে। পুতুল খেলনা বিশেষ। নদিয়ার কৃষ্ণনগর মাটির পুতুলের জন্য বিখ্যাত।  ইতিহাস ঐতিহাসিক দৃষ্টিতে দেখলে দেখা যাবে সভ্যতার ঊষা লগ্ন থেকেই পুতুল তৈরি করত মানুষ। তবে সেটি খেলা বা বাড়িঘর সাজানোর থেকে দেবতা এবং অশুভ শক্তির প্রতীক হিসেবেই বেশি।   মনে করা যেতেই পারে আদিম মানুষের আঁকা গুহা চিত্র পুতুল তৈরির প্রথম ধাপ। সেক্ষেত্রে আলতামিরার গুহাচিত্রকে পুতুলের উত্তর পুরুষ বলা জেতেই পারে। পুতুল কখনও মানুষের চেহারার কাছাকাছি আবার কখন কোনো পশুর চেহারার অনুকরণে হয়ে থাকে। সেক্ষেত্রে বৃহত্তর দৃষ্টিতে মাটি, কাঠ, মোম, প্লাস্টিকের বানানো পশুপাখি থেকে ফল, গাছ সব কিছুকেই পুতুলের শ্রেণিভুক্ত করা যায়।   আরও দেখুন   পুতুল নাচ   বহিঃসংযোগ    Dolls at the V&A Museum of Childhood  The Canadian Museum of Civilization - The Story of Dolls in Canada  বিষয়শ্রেণী:খেলনা বিষয়শ্রেণী:পুতুল বিষয়শ্রেণী:খেলা বিষয়শ্রেণী:ঐতিহ্যগত খেলনা
জাওন ইবনে হুয়াই (), যাঁর নাম কিছু গ্রন্থে জাওন ইবনে হুয়াইয়্য হিসেবেও পাওয়া যায়, ছিলেন একজন নুবীয় খ্রিষ্টান মুক্তদাস, যিনি কারবালার যুদ্ধ-এ হুসাইন ইবনে আলীর বাহিনীর একজন সদস্য হিসেবে শহীদ হন। এই ঘটনা ঘটে মুহাররম ১০ তারিখ, ৬১ হিজরি  তথা ৬৮০ খ্রিস্টাব্দে। জাওন একসময় আবু জার আল-গিফারীর দাস ছিলেন। যখন উসমান ইবনে আফফান তাঁকে মদিনা থেকে নির্বাসনে পাঠান, তখন জাওন আলির কাছে যান। আলি তাঁকে নিজের সঙ্গী হিসেবে থাকতে আমন্ত্রণ জানান। আলি শহীদ হওয়ার পর, জাওন হাসান ইবনে আলির সঙ্গে থেকে যান। হাসান ইন্তেকাল করলে তিনি হুসাইন ইবনে আলির সঙ্গে বসবাস শুরু করেন। যখন হুসাইন মদিনা ত্যাগ করেন, তখন জাওন জোর করে তাঁর সঙ্গে যাওয়ার ইচ্ছা প্রকাশ করেন।  কারবালার যুদ্ধ  কারবালার ময়দানে জাওন সবসময় হুসাইনের পাশে থাকতেন। তিনি ছিলেন এক বয়স্ক ব্যক্তি, গাঢ়বর্ণ, ছাই রঙা কোঁকড়ানো চুলবিশিষ্ট। তাঁর গভীর জ্ঞান ও মার্জিত আচরণের জন্য তিনি সবার শ্রদ্ধার পাত্র ছিলেন। আশুরার আগের রাতে ইমাম হুসাইন তাঁকে নিরাপত্তার জন্য চলে যেতে বলেন। তিনি বলেন: "তুমি এখন পর্যন্ত আমাদের সঙ্গে এসেছো, কিন্তু এখন তুমি চাইলে চলে যেতে পারো" জাওন উত্তর দেন: "আপনার সঙ্গ ও আতিথেয়তার সুবিধা নিয়ে আমি কীভাবে এখন আপনাকে দুঃসময়ে ছেড়ে যাই? এটি তো ন্যায়সঙ্গত নয়।" আশুরার রাত তিনি তাঁর তরবারি শান দিতে ব্যয় করেন। পরদিন সকালে তিনি ইয়াজিদের বাহিনীর প্রথম দুটি আক্রমণ প্রতিহত করতে সহায়তা করেন। যোহরের নামাজের পর, জন হুসাইনের কাছে এসে চুপচাপ দাঁড়িয়ে থাকেন। হুসাইন তাঁকে লক্ষ্য করে বলেন: "জন, আমি জানি তুমি যুদ্ধের অনুমতি চাইতে এসেছো। তুমি একজন বিশ্বস্ত ও ভাল বন্ধু ছিলে। আমি তোমাকে ইসলামি শহীদ হওয়ার পথ থেকে বিরত রাখবো না। যাও, আল্লাহ তোমার সঙ্গে থাকুক!"জাওন হাসলেন। খুশিতে মুখ উদ্ভাসিত হয়ে উঠল। এরপর তিনি শত্রুর দিকে মুখ করে কবিতা আবৃত্তি করতে করতে যুদ্ধ করতে লাগলেন:  <blockquote> আমি এমন এক আত্মা, যে আল্লাহর রাস্তায় প্রাণ বিসর্জন দিতে প্রস্তুত, আমার তরবারি পিপাসার্ত তাঁর শত্রুদের রক্তের জন্য। মৃত্যুর আগে আমি আল্লাহর শত্রুদের বিরুদ্ধে যুদ্ধ করবো, আমার তরবারি ও জিহ্বা দিয়ে, আমি নবীর দৌহিত্রের সেবা করবো। জাওন যুদ্ধ করতে করতে কবিতা আবৃত্তি করেই চলছিলেন। বহু মারাত্মক আঘাত পেয়েও তাঁর জিহ্বা থেমে যায়নি। একসময় তিনি ঘোড়া থেকে পড়ে যান, তবুও মুখে কবিতা চলতে থাকে। এরপর কয়েকজন অশ্বারোহী তাঁর দিকে ধেয়ে যায়। এভাবেই জাওন, যিনি ছিলেন একজন আবিসিনীয়, চিরতরে স্তব্ধ হয়ে যান।  আরও দেখুন   সূত্র   বিষয়শ্রেণী:হুসাইনীয় বিষয়শ্রেণী:৬৮০-এ মৃত্যু বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:হোসাইন ইবনে আলী বিষয়শ্রেণী:৭ম শতকের আরব দাস বিষয়শ্রেণী:রাশিদুন খিলাফতে দাসপ্রথা বিষয়শ্রেণী:রাশিদুন খিলাফতের দাসগণ
ঘোষ দন্তমূলীয় কম্পনজাতধ্বনি হল কিছু কথ্য ভাষায় ব্যবহৃত এক ধরনের ব্যঞ্জনধ্বনি। আন্তর্জাতিক ধ্বনিমূলক বর্ণমালার প্রতীক যা দন্ত্য, দন্তমূলীয় ও অগ্রদন্তমূলীয় কম্পনজাত ব্যঞ্জনধ্বনিগুলিকে প্রতিনিধিত্ব করে তা হল , এবং সমতুল্য এক্স-সাম্পা চিহ্ন হল r। এটিকে সাধারণত  কম্পনজাত  বলা হয়। প্রায়শই,  ইংরেজি এবং জার্মানির মতো ভাষার ধ্বনিমূলক প্রতিলিপিতে (বিশেষ করে অভিধানে পাওয়া যায়) ব্যবহার করা হয় যেগুলির মধ্যে রটিক ব্যঞ্জনবর্ণ আছে যা দন্তমূলীয় কম্পনজাত ব্যঞ্জন নয়। এটি আংশিকভাবে টাইপসেটিং সহজ করার জন্য এবং আংশিকভাবে কারণ  হল এই ধরনের ভাষার শব্দপ্রকরণে ব্যবহৃত অক্ষর।  অনেক ইন্দো-ইউরোপীয় ভাষায়, চাপহীন অবস্থানে কম্পনজাত প্রায়ই একক কম্পনে হ্রাস পেতে পারে। ইতালীয় ভাষায়, সাধারণ কম্পনজাত সাধারণত শুধুমাত্র এক বা দুটি কম্পন প্রদর্শন করে, যখন জেমিনেট কম্পন তিনটি বা তার বেশি থাকে। যেসব ভাষায় কম্পনজাত সবসময় একাধিক কম্পন থাকে সেগুলির মধ্যে রয়েছে আলবেনীয়, স্পেনীয়, সাইপ্রীয় গ্রিক এবং বেশ কিছু আর্মেনীয় ও পর্তুগিজ উপভাষা।  অ্যানকিলোগ্লোসিয়া-তে আক্রান্ত ব্যক্তিদের জিহ্বার সীমিত গতিশীলতার কারণে শব্দ উচ্চারণ করা খুব কঠিন হতে পারে।  ঘোষ দন্তমূলীয় কম্পনজাত  তথ্যসূত্র  বিষয়শ্রেণী:ধ্বনিবিজ্ঞান বিষয়শ্রেণী:আন্তর্জাতিক ধ্বনিমূলক বর্ণমালা
সমাজসেবায় একুশে পদক বাংলাদেশের সমাজসেবকদের জন্য একটি জাতীয় এবং সর্বোচ্চ বেসামরিক পুরস্কার। বাংলাদেশের সমাজসেবা ও দারিদ্র বিমোচনে অনন্য অবদানের স্বীকৃতি প্রদানের উদ্দেশ্যে ২০০০ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।   বিজয়ীদের তালিকা  +চাবি  মরণোত্তর পদক বিজয়ী + বছর চিত্র বিজয়ী পুরস্কারপ্রাপ্তির কারণ সূত্র ২০০০ মহিউদ্দিন আহমেদ  ২০০১ দেওয়া হয় নি ২০০২ দেওয়া হয় নি ২০০৩ দেওয়া হয় নি ২০০৪ ডাঃ যোবায়দা হান্নান দারিদ্যপীড়িত ও অনগ্রসর শ্রেণীর উন্নয়নে ভূমিকা রাখার জন্য  ২০০৫ বিশুদ্ধানন্দ মহাথের দুর্ভিক্ষ মোকাবিলা ও দারিদ্য বিমোচনে অবদানের জন্য ২০০৬ দেওয়া হয় নি ২০০৭ দেওয়া হয় নি ২০০৮ ডাঃ জোহরা বেগম কাজী  চিকিৎসায় ভূমিকা পালনের জন্য ২০০৯ ডাঃ মোহাম্মদ রফি খান শিক্ষায় ভূমিকা পালনের জন্য 75px ডঃ কাজী খলীকুজ্জমান আহমদ দারিদ্য বিমোচনে অবদানের জন্য  ২০১০ হানিফ সংকেত সামাজিক কার্যক্রমের জন্য  এ.এস.এইচ.কে. সাদেক শিক্ষা বিস্তারে ভূমিকা পালনের জন্য জ্যোতিঃপাল মহাথের ২০১১ মোঃ আবুল হাশেম  পলান সরকার শিক্ষা বিস্তারে অবদানের জন্য মোহাম্মদ দেলোয়ার হোসেন ২০১২ শুদ্ধানন্দ মহাথের  ২০১৩ স্যামসন এইচ চৌধুরী  বেসরকারি খাতে শিল্প স্থাপন ও কর্মসংস্থান সৃষ্টির জন্য  নূরজাহান মুর্শিদ  শিক্ষা ও নারী উন্নয়নে ভূমিকা রাখার জন্য ২০১৪ ডাঃ মুজিবুর রহমান রক্তদান কেন্দ্র স্থাপন ও রক্ত বিষয়ক গুরুত্বপূর্ণ আবিষ্কারের জন্য  ২০১৫ ঝর্না ধারা চৌধুরী নারী উদ্যোক্তা হিসেবে ভূমিকা পালনের জন্য  সত্যপ্রিয় মহাথের ডঃ অরূপ রতন চৌধুরী ধূমপান ও মাদক নিরময়ে জনসচেনতা সৃষ্টির জন্য ২০১৬ দেওয়া হয় নি ২০১৭ মাহমুদ হাসানসমাজ কল্যাণ ২০২২অ্যাডভোকেট এস এম আব্রাহাম লিংকনসমাজ কল্যান   আরও দেখুন   ভাষা আন্দোলনে একুশে পদক বিজয়ীদের তালিকা  মুক্তিযুদ্ধে একুশে পদক বিজয়ীদের তালিকা  শিক্ষায় একুশে পদক বিজয়ীদের তালিকা  গবেষণায় একুশে পদক বিজয়ীদের তালিকা  ভাষা ও সাহিত্যে একুশে পদক বিজয়ীদের তালিকা  শিল্পকলায় একুশে পদক বিজয়ীদের তালিকা  সাংবাদিকতায় একুশে পদক বিজয়ীদের তালিকা  বিজ্ঞান ও প্রযুক্তিতে একুশে পদক বিজয়ীদের তালিকা  অর্থনীতিতে একুশে পদক বিজয়ীদের তালিকা   তথ্যসূত্র    বহিঃসংযোগ   বিষয়শ্রেণী:একুশে পদক
নবনিত ধালিওয়াল (জন্ম ১০ অক্টোবর ১৯৮৮) একজন কানাডিয়ান ক্রিকেটার । ২০১৫ সালের ১ জানুয়ারি নেদারল্যান্ডসের বিপক্ষে আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় তিনি তার লিস্ট এ ক্রিকেটে অভিষেক করেছিলেন।  জানুয়ারী ২০১৮ এ, তাকে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য কানাডার দলে অন্তর্ভুক্ত ছিলেন। ২০১৮ সালের সেপ্টেম্বরে, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য ঘোষিত কানাডার স্কোয়াডে তার নাম দেওয়া হয়েছিল। প্রতিযোগিতায় কানাডার হয়ে তিনি ছয় ম্যাচে ৮৩ রান নিয়ে সেরা রান সংগ্রহকারী হন।  অক্টোবর ২০১৮ সালে, ওয়েস্ট ইন্ডিজে অনুষ্ঠিত ২০১৮-১৯ আঞ্চলিক সুপার৫০ প্রতিযোগিতার জন্য তিনি কানাডার দলে স্থান পান। প্রতিযোগিতায় তিনি কানাডার হয়ে ছয় ম্যাচে ২৭১ রান নিয়ে ছিলেন শীর্ষ রান সংগ্রহকারীদের একজন। ২০১৯ সালের এপ্রিল মাসে নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগের প্রতিযোগিতায় সে ছিল কানাডা দলের সদস্য। উক্ত প্রতিযোগিতায়ও তিনি কানাডার হয়ে পাঁচ ম্যাচে ২১৯ রান নিয়ে শীর্ষস্থানীয় ছিলেন।  ২০১৯ সালের জুনে, কানাডায় অনুষ্ঠিত গ্লোবাল টি২০ কানাডা প্রতিযোগিতায় তিনি অ্যাডমন্টন রয়্যালস ফ্র্যাঞ্চাইজি দলের হয়ে খেলতে নির্বাচিত হয়েছিলেন।  আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাই প্রতিযোগিতার আঞ্চলিক ফাইনালের জন্য কানাডার স্কোয়াডের অধিনায়ক মনোনীত করা হয়েছিল। ১৮ আগস্ট ২০১৯-এ কেম্যান দ্বীপপুঞ্জের বিপক্ষে তিনি কানাডার হয়ে টুয়েন্টি২০ আন্তর্জাতিক (টি২০আই) ক্রিকেটে আত্মপ্রকাশ করেন। তিনি ছয় ম্যাচে ১৯০ রান দিয়ে সেরা রান সংগ্রহকারী হিসাবে প্রতিযোগিতাটি সমাপ্ত করেছিলেন।  ২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ পর্বের প্রতিযোগিতার জন্য কানাডার স্কোয়াডের অধিনায়ক মনোনীত করা হয়।   তথ্যসূত্র    বহিঃসংযোগ      বিষয়শ্রেণী:কানাডার একদিনের আন্তর্জাতিক ক্রিকেটার বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার বিষয়শ্রেণী:কানাডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:চণ্ডীগড় থেকে আগত ক্রিকেটার
ঐতিহ্যগত কুমাউনি থালি .|alt=|thumb|320x320px thumb|300px|আল-লাগাদ (আলু পুরি) উত্তর ভারতের হিমালয়ের কোলে রাজ্যের দেবভুমি উত্তরাখণ্ড। উত্তরাখণ্ড গাড়োয়াল ও কুমায়ুন এই দুই অঞ্চলে বিভক্ত। উত্তরাখণ্ডের কুমায়ুন অঞ্চলের রন্ধনশৈলী যা কুমাউনি রন্ধনশৈলী নামে খ্যাত, তা তার নিজস্ব বৈশিষ্ট্য নিয়ে ভারতীয় রন্ধনশৈলীর তালিকায় বিদ্যমান। কুমাউনি রন্ধনশৈলীতে খাবার সহজ এবং পুষ্টিকর, যা হিমালয়ের কঠোর পরিবেশের জীবনযাপনের জন্য উপযুক্ত। কুমাউনি রন্ধনশৈলী ও কুমাউনি খাবারে উত্তর ভারতীয় অন্যান্য রাজ্যের রন্ধনশৈলীরও প্রভাব দেখা যায়। গৌহাটের মতো ডাল (বা কুলথ, একটি স্থানীয় ধরনের শিম) দিয়ে বিভিন্ন ধরণের সুস্বাদু পদ তৈরী করা হয়। কুমায়ুন অঞ্চলের কিছু জনপ্রিয় ও উল্লেখযোগ্য স্থানীয় পদ হল, কুমাউনি রায়তা বা রাইতা, বাল মিঠাই, রস ভাত, চেইন, ফান্দা এবং থাওয়ানি। এইসকল পদ স্থানীয় ডাল বা  শিম থেকে প্রস্তুত করা অনন্য সুস্বাদু খাদ্যবস্তু। স্থানীয় একধরনের তরকারি হল ঝোলি যার উপর সামান্য দইয়ের প্রলেপ দিয়ে সজ্জিত করা হয় যা তার স্বাদ আরও বাড়িয়ে তোলে। চুড়কানি ও জৌলা ভাটের ডাল দিয়ে তৈরি এক বিশেষ স্থানীয় পদ। চাল এবং গমের সাথে স্থানীয় শস্য মাদুয়াও এক বিশেষ জনপ্রিয় খাদ্য শস্য হিসাবে ব্যবহার হয়।  স্থানীয় খাবার হিসাবে মাংসও প্রস্তুত করা হয় তবে তার রন্ধনপ্রনালীর মধ্যে বিশেষ কিছু পৃথক বৈশিষ্ট্য দেখা যায়না। উত্তর ভারতের অন্যন্য রাজ্যের মতই এই অঞ্চলে একই পদ্ধতিতে মাংস প্রস্তুত করা হয়। কুমাউনি রন্ধনশৈলীতে প্রস্তুত বেশ কিছু ঐতিহ্যগত জলখাবার, পাউরুটি, দুগ্ধজাত পণ্য এবং পানীয় উত্তরাখণ্ডের বিভিন্ন অঞ্চলে খাদ্য হিসাবে জনপ্রিয়।   তথ্যসূত্র   বিষয়শ্রেণী:অঞ্চল অনুযায়ী ভারতীয় রন্ধনশৈলী বিষয়শ্রেণী:উত্তর ভারতীয় রন্ধনশৈলী
বড়পেটা (উচ্চারণ: bə(r)ˈpeɪtə / bə(r)ˈpi:tə () হচ্ছে ভারতের আসাম রাজ্যের বড়পেটা জেলার জেলা সদরদপ্তর। এটি গুয়াহাটি থেকে  উত্তর পশ্চিমে এবং পশ্চিম আসামের একটি প্রধান শহর।  ভৌগোলিক অবস্থান বড়পেটা ২৬.৩২ ডিগ্রি উত্তর অক্ষাংশ এবং ৯১.০ ডিগ্রি পূর্ব দ্রাঘিমাংশে অবস্থিত। সমুদ্রপৃষ্ঠ থেকে বড়পেটার গড় উচ্চতা ৩৫ মিটার (১১৪ ফুট)। মানস জাতীয় উদ্যান থেকে এর দূরত্ব ৪৪ কি.মি.। ব্রহ্মপুত্র নদীর দুই মূল উপনদী চাউলখোয়া এবং মরা নদী বড়পেটা নগরের মাঝখান দিয়ে বয়ে গেছে।   শিক্ষা    উল্লেখযোগ্য শিক্ষা প্রতিষ্ঠান    কৃষ্ণগুরু আধ্যাত্মিক বিশ্ববিদ্যালয়  তথ্যসূত্র   বহিঃসংযোগ   জেলার দাপ্তরিক ওয়েবসাইট    বিষয়শ্রেণী:বরপেটা জেলার শহর বিষয়শ্রেণী:আসামের শহর ও নগর
বারখাহ্ বা ব্রছ হলো ইহুদিধর্মে আশীর্বাদ বা ধন্যবাদ জ্ঞাপনের সূত্র, যা প্রকাশ্যে বা ব্যক্তিগতভাবে পাঠ করা হয়, সাধারণত কোনও আদেশ পালনের আগে, বা খাবার বা সুবাস উপভোগ করার আগে এবং বিভিন্ন অনুষ্ঠানে প্রশংসা করে।  বারখাহ্ এর কাজ হলো ঈশ্বরকে সকল আশীর্বাদের উৎস হিসেবে স্বীকার করা।Sefer Hachinuch Chap. 430 এটি নির্ভরতার ঘোষণা এবং ঈশ্বর ও তাঁর উপহারের প্রতি কৃতজ্ঞতার প্রকাশ উভয়ই হতে পারে। বারখাহোত এর শিক্ষামূলক কাজ রয়েছে যা বিভিন্ন দৈনন্দিন ক্রিয়াকলাপ এবং ঘটনাকে সর্বদা ঈশ্বরের সচেতনতা বৃদ্ধির জন্য নকশা করা ধর্মীয় অভিজ্ঞতায় রূপান্তরিত করে। এই উদ্দেশ্যে, তালমুদীয় ঋষি, রব্বী মীর, ঘোষণা করেন যে প্রত্যেক ইহুদির কর্তব্য হলো প্রতিদিন একশত বারখোত পাঠ করা।Menachot 43b  প্রবচন বেরখোতের মিশনাহ্ ও উভয় তালমুদে গেমরহ্ এ বেরখোতের বিশদ রব্বিনীয় আলোচনা রয়েছে, যার উপর আশীর্বাদ পাঠের আইন ও অনুশীলন প্রতিষ্ঠিত হয়েছে।   তথ্যসূত্র    বহিঃসংযোগ  Brachos.org - Your Source of Blessing - The Largest Bracha Database Brochos.com - A Reference Database Jewish Encyclopedia: Berakot  বিষয়শ্রেণী:ইহুদি প্রার্থনা এবং আচারের পাঠ্য
সিদি এল বাগদাদি মসজিদ () হলো তিউনিস শহরের পুরাতন মেদিনার দক্ষিণ-পশ্চিম অংশে অবস্থিত একটি মসজিদ।   অবস্থান  এই মসজিদটি সিদি এল বাগদাদি সড়কের ১৫ নম্বর ঠিকানায় অবস্থিত, যা বাব মানারা নামক মদিনার একটি প্রবেশদ্বারের কাছাকাছি।   ইতিহাস  মসজিদের প্রবেশপথে থাকা স্মারক ফলকের তথ্য অনুযায়ী, এই মসজিদটি ১৩শ শতাব্দীতে হাফসিদ যুগে নির্মিত হয়েছিল।  তথ্যসূত্র  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৩শ শতাব্দীর আফ্রিকার মসজিদ
নাটোর জেলার ইউনিয়ন পরিষদসমূহ হচ্ছে বাংলাদেশের রাজশাহী বিভাগের নাটোর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৭ টি উপজেলা, ৭টি থানা এবং ৮টি পৌরসভা, ৫২ টি ইউনিয়ন, ১২৬৫ টি মৌজা, এবং ১৪৩৪টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:  নাটোর সদর উপজেলা  ছাতনী ইউনিয়ন  তেবাড়িয়া ইউনিয়ন  দিঘাপাতিয়া ইউনিয়ন  লক্ষ্মীপুর খোলাবাড়িয়া ইউনিয়ন  বড় হরিশপুর ইউনিয়ন  কাফুরিয়া ইউনিয়ন  হালসা ইউনিয়ন  সিংড়া উপজেলা  সুকাশ ইউনিয়ন	   ডাহিয়া ইউনিয়ন  ইটালী ইউনিয়ন  কলম ইউনিয়ন  চামারী ইউনিয়ন  হাতিয়ান্দহ ইউনিয়ন  লালোর ইউনিয়ন  শেরকোল ইউনিয়ন  তাজপুর ইউনিয়ন  চৌগ্রাম ইউনিয়ন  ছাতারদিঘী ইউনিয়ন  রামানন্দ খাজুরা ইউনিয়ন  গুরুদাসপুর উপজেলা  নাজিরপুর ইউনিয়ন  বিয়াঘাট ইউনিয়ন  খুবজীপুর ইউনিয়ন  ধারাবারিষা ইউনিয়ন  মশিন্দা ইউনিয়ন  চাপিলা ইউনিয়ন  বড়াইগ্রাম উপজেলা  জোয়াড়ী ইউনিয়ন	  বড়াইগ্রাম ইউনিয়ন  জোনাইল ইউনিয়ন  নগর ইউনিয়ন  মাঝগাঁও ইউনিয়ন  গোপালপুর ইউনিয়ন  চান্দাই ইউনিয়ন  লালপুর উপজেলা  লালপুর ইউনিয়ন	  ঈশ্বরদী ইউনিয়ন  চংধুপইল ইউনিয়ন  আড়বাব ইউনিয়ন  বিলমাড়িয়া ইউনিয়ন  দুয়ারিয়া ইউনিয়ন  ওয়ালিয়া ইউনিয়ন  দুড়দুরিয়া ইউনিয়ন  অর্জুনপুর বরমহাটী ইউনিয়ন  কদিমচিলান ইউনিয়ন  বাগাতিপাড়া উপজেলা  পাঁকা ইউনিয়ন  জামনগর ইউনিয়ন  বাগাতিপাড়া ইউনিয়ন  দয়ারামপুর ইউনিয়ন  ফাগুয়াড়দিয়াড় ইউনিয়ন  নলডাঙ্গা উপজেলা  ব্রাহ্মপুর ইউনিয়ন  মাধনগর ইউনিয়ন  খাজুরা ইউনিয়ন  পিপরুল ইউনিয়ন  বিপ্রবেলঘরিয়া ইউনিয়ন  তথ্যসূত্র  বিষয়শ্রেণী:বাংলাদেশের স্থানীয় সরকার
পাবনা রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন। এটি ঈশ্বরদী-সিরাজগঞ্জ লাইনের মাঝগ্রাম-ঢালারচর শাখার একটি রেলওয়ে স্টেশন। এটি শহরের লস্করপুর এলাকায় অবস্থিত।   ইতিহাস  ১৯৭৪ সালে ঈশ্বরদী থেকে পাবনা হয়ে নগরবাড়ী ঘাট পর্যন্ত রেললাইন নির্মাণের প্রকল্প গ্রহণ করা হয়। কিন্তু সামরিক অভ্যুত্থানে তৎকালীন প্রধানমন্ত্রী শেখ মুজিবুর রহমান নিহত হওয়ার তিন বছর পর ১৯৭৯ সালে প্রকল্পটি বন্ধ হয়ে যায়। ২০০৯ সালে শেখ হাসিনা সরকার ক্ষমতায় আসার পর, ২০১০ সালে প্রকল্পটি পুনরায় চালু করার সিদ্ধান্ত নেয়। শুরুতে প্রস্তাব অনুসারে রেলপথের রুটটি নগরবাড়ি পর্যন্ত নির্মাণের কথা থাকলেও পরে নকশার পরিবর্তন এনে তা ঢালারচর পর্যন্ত করা হয়। ২০১৭ সালে মাঝগ্রাম থেকে পাবনা সেকশনের নির্মাণ কাজ শেষ হওয়ার পর এই সেকশনে পরীক্ষামূলক ট্রেন চলাচল শুরু হয়। ২০১৮ সালের ১৪ জুলাই, মাঝগ্রাম-পাবনা রেললাইন অংশটি ট্রেন চলাচলের জন্য উন্মুক্ত করা হয়। একই দিনে পাবনা রেলওয়ে স্টেশনের কার্যক্রম শুরু হয়। ২০১৯ সালে রেললাইন সম্পূর্ণ নির্মাণের পরে, নভেম্বরে পরীক্ষামূলক ট্রেন চালানো হয়।  তথ্যসূত্র  বিষয়শ্রেণী:পাবনা জেলার রেলওয়ে স্টেশন বিষয়শ্রেণী:২০১৮-এ চালু রেলওয়ে স্টেশন বিষয়শ্রেণী:২০১৮-এ বাংলাদেশে প্রতিষ্ঠিত
জিম্বাবুয়ে জাতীয় ক্রিকেট দল একমাত্র টেস্ট ক্রিকেট এবং পাঁচটি একদিনের আন্তর্জাতিক ক্রিকেট ম্যাচ খেলার জন্য শ্রীলঙ্কা সফর করে। ২০১৭ সালের জুন-জুলাই মাসে এই সফর অনুষ্ঠিত হয়। মূলত দুটি টেস্ট ম্যাচ ও ৩টি ওডিআই ম্যাচের সূচী নির্ধারিত ছিল। ২০০২ এর পরে এটা ছিল জিম্বাবুয়ের প্রথম শ্রীলঙ্কা সফর। সবগুলো ম্যাচ অনুষ্ঠিত হয় দিনের সূচীতে। দলীয় সদস্য টেস্টওডিআই দিনেশ চান্ডিমাল (অধিঃ, উইঃ)  দুষ্মন্ত চামিরা  নিরোশন ডিকওয়েলা  বিশ্ব ফার্নান্দো  আসেলা গুণারত্নে  দানুষ্কা গুণতিলকা  রঙ্গনা হেরাথ  দিমুথ করুনারত্নে  লাহিরু কুমারা  সুরঙ্গা লকমল  অ্যাঞ্জেলো ম্যাথিউস  কুশল মেন্ডিস  দিলরুয়ান পেরেরা  লক্ষ্মণ সন্দাকান  উপুল থারাঙ্গা গ্রেইম ক্রিমার (অধিঃ)  রায়ান বার্ল  রেজিস চাকাভা  টেন্ডাই চাতারা  ক্রেগ আরভিন  হ্যামিল্টন মাসাকাদজা  ওয়েলিংটন মাসাকাদজা  পিটার মুর (উইঃ)  ক্রিস্টোফার এমপফু  নাতসাই মুশাঙউই  কার্ল মুম্বা  তারিসাই মুসাকান্দা  সিকান্দার রাজা  ডোনাল্ড তিরিপানো  ম্যালকম ওয়ালার  নাথান ওয়ালার  শন উইলিয়ামস অ্যাঞ্জেলো ম্যাথিউস (অধিঃ)  আমিলা আপন্সো  দুষ্মন্ত চামিরা  আকিলা ধনঞ্জয়  নিরোশন ডিকওয়েলা (উইঃ)  অসিত ফার্নান্দো  আসেলা গুণারত্নে  দানুষ্কা গুণতিলকা  ওয়ানিদু হাসারাঙ্গা  চামারা কাপুগেদারা  লাহিরু মাদুশঙ্কা  লাসিথ মালিঙ্গা  কুশল মেন্ডিস  নুয়ান প্রদীপ  লক্ষ্মণ সন্দাকান  উপুল থারাঙ্গা গ্রেইম ক্রিমার (অধিঃ)  রায়ান বার্ল  টেন্ডাই চাতারা  চামু চিভাভা  ক্রেগ আরভিন  হ্যামিল্টন মাসাকাদজা  ওয়েলিংটন মাসাকাদজা  সলোমন মিরে  পিটার মুর (উইঃ)  ক্রিস্টোফার এমপফু  কার্ল মুম্বা  তারিসাই মুসাকান্দা  রিচার্ড এনগারাভা  সিকান্দার রাজা  ডোনাল্ড তিরিপানো  ম্যালকম ওয়ালার  শন উইলিয়ামস  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  টেস্ট সিরিজ একমাত্র টেস্ট   তথ্যসূত্র    বহিঃসংযোগ   বিষয়শ্রেণী:২০১৭-এ শ্রীলঙ্কান ক্রিকেট বিষয়শ্রেণী:২০১৭-এ জিম্বাবুয়ের ক্রিকেট বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা বিষয়শ্রেণী:জিম্বাবুয়ে ক্রিকেট দলের শ্রীলঙ্কা সফর
নিউ ফুট-বল ক্লাব  ছিল মাদ্রিদ ভিত্তিক একটি স্পেনীয় ফুটবল ক্লাব, যেটি ১৮৯৭ থেকে ১৯০৩ সাল পর্যন্ত সক্রিয় ছিল। তারা ১৯০২ কোপা দে লা করোনাসিওনে অংশগ্রহণ করেছিল।  তথ্যসূত্র  বিষয়শ্রেণী:মাদ্রিদের ফুটবল ক্লাব বিষয়শ্রেণী:১৮৯৭-এ প্রতিষ্ঠিত ফুটবল ক্লাব বিষয়শ্রেণী:১৮৯৭-এ স্পেনে প্রতিষ্ঠিত বিষয়শ্রেণী:১৯০৩-এ ভেঙ্গে যাওয়া ফুটবল ক্লাব বিষয়শ্রেণী:১৯০৩-এ স্পেনে ভেঙ্গে যাওয়া প্রতিষ্ঠান বিষয়শ্রেণী:মাদ্রিদ কমিউনিটির বিলুপ্ত ফুটবল ক্লাব
কামলি (; ) হচ্ছে ২০২২ সালে মুক্তিপ্রাপ্ত একটি পাকিস্তানি উর্দু নাট্য চলচ্চিত্র যার পরিচালক হচ্ছেন সারমাদ খুসাট যিনি চলচ্চিত্রটি প্রযোজনাও করেছেন কানওয়াল খুসাটের সঙ্গে, প্রযোজনা প্রতিষ্ঠান হচ্ছে সারমাদের নিজের প্রতিষ্ঠান খুসাট ফিল্মস। চলচ্চিত্রটিতে মুখ্য ভূমিকায় অভিনয় করেছেন সাবা কমর, সানিয়া সাইদ, নিমরা বুচা এবং হামজা খাজা। ২০২২ সালের ৩ জুন চলচ্চিত্রটি মুক্তি পায় এবং এটাকে পাকিস্তানের অন্যতম সেরা চলচ্চিত্র ধরা হচ্ছে।  চলচ্চিত্রটির গল্প তিন নারীকে নিয়ে, তিন নারীর অবদমিত যৌন কামনা নিয়েই চলচ্চিত্রটির মূল কাহিনী আবর্তিত। অভিনয়ে সাবা কমর - হিনা সানিয়া সাইদ - সকিনা নিমরা বুচা - জিনাত হামজা খাজা - অমলতাস ওমর রানা - নাদির মালিক আদিল আফজাল মেহের বানু প্রযোজনা ২০১৯ সালের সেপ্টেম্বর মাসে অভিনেত্রী সাবা কমর সারমাদ খুসাটের দ্বিতীয় চলচ্চিত্রে অভিনয়ের জন্য স্বাক্ষর করেন। সাবা ছাড়াও নিমরা বুচা এবং সানিয়া সাইদকেও এই চলচ্চিত্রে মুখ্য চরিত্রে অভিনয়ের জন্য নেওয়া হয় যারা এর আগে সারমাদের 'মন্টো' (২০১৫) চলচ্চিত্রে অভিনয় করেছিলেন যা ছিলো সারমাদ পরিচালিত প্রথম চলচ্চিত্র। পুরুষ অভিনেতা হামজা খাজা (যার প্রথম চলচ্চিত্র এই কামলিই) কে নেওয়া হয় সাবার প্রেমিকের চরিত্রে। চলচ্চিত্রটির প্রধান চিত্রগ্রহণ শুরু হয় অক্টোবরের প্রথম সপ্তাহে এবং দুই মাস ধরে চলেছিলো। সারমাদ বলেছিলেন যে চলচ্চিত্রটি একটি মর্মান্তিক প্রেম কাহিনীর হবে।  গ্রহণ চলচ্চিত্রটি চলচ্চিত্রসমালোচক এবং গবেষকদের দ্বারা প্রশংসা পেয়েছিলো। 'সামথিং হট' ওয়েবসাইটের মনাল খান লিখেন, "কামলি ভালো একটি অর্জন, সবার জন্য।" গ্যালাক্সি ললিউডের মমিন আলি মুনশি সাবা কমরের অভিনয়ের ভূয়সী প্রশংসা করেন এবং বলেন, "সাবা আবারো প্রমাণ করলেন যে, কেনো তিনি সাবা।" এক্সপ্রেস ট্রিবিউন সংবাদপত্রের সিমরান সিরাজ লিখেন যে, "চলচ্চিত্রটি আপনাকে বাস্তবতা এবং কল্পলোকের যৌন কামনার সঙ্গে পরিচয় করিয়ে দেবে।"  তথ্যসূত্র  বহিঃসংযোগ  বিষয়শ্রেণী:উর্দু ভাষার চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের উর্দু ভাষার চলচ্চিত্র বিষয়শ্রেণী:পাকিস্তানি নাট্য চলচ্চিত্র
বর্ষা বোল্লাম্মা হলেন একজন ভারতীয় অভিনেত্রী, যিনি তামিল, মালয়ালম এবং তেলুগু চলচ্চিত্রে অভিনয় করেন। তিনি তামিল চলচ্চিত্র সাথুরান (২০১৫)-এর মাধ্যমে চলচ্চিত্রে অভিষেক করেন। তার উল্লেখযোগ্য চলচ্চিত্রের মধ্যে রয়েছে ইয়ানুম থিয়াভান (২০১৭), কল্যাণাম (২০১৮), সীমাথুরাই (২০১৮) এবং বিগিল (২০১৯)।   প্রারম্ভিক জীবন এবং কর্মজীবন  বোল্লাম্মা কর্ণাটকের কোড়গুতে জন্মগ্রহণ করেন এবং বেঙ্গালুরুতে বেড়ে ওঠেন। তিনি মাউন্ট কারমেল কলেজ, বেঙ্গালুরু থেকে অণুজীববিজ্ঞানে স্নাতক হন। তিনি কন্নড়, তামিল এবং মালয়ালম ভাষায় পারদর্শী এবং তেলুগুতেও কথা বলতে শিখেছেন।  বোল্লাম্মা প্রথমার্থে রাজা রানী চলচ্চিত্রে নাজরিয়া নাজিমের সংলাপের ডাবস্ম্যাশ ভিডিওর জন্য পরিচিতি পান। তিনি বিগির (২০১৯)-এ একজন ফুটবল খেলোয়াড়ের ভূমিকায় অভিনয় করেছেন।   চলচ্চিত্রের তালিকা  + টীকা এখনও মুক্তি না পাওয়া চলচ্চিত্রগুলি বোঝায়   বছর শিরোনাম ভূমিকা ভাষা মন্তব্য সূত্র ২০১৫ সাথুরান জননী তামিল  ২০১৬ ভেট্রিভেল সুভা তামিল  ২০১৭ ইভান ইয়ারেন্দ্রু থেরিকিরাথা সাবিত্রী তামিল  ইয়ানুম থীয়াভান সৌম্যা তামিল  ২০১৮ কল্যাণম শারি মালয়ালম  মান্ধরম চারু মালয়ালম  '৯৬ প্রভাবতী তামিল  সীমাথুরাই পূরানী তামিল  ২০১৯ পেট্টিকাদাই থাঙ্গাম তামিল  সুথরাক্কারন অশ্বতী মালয়ালম  বিগিল গায়ত্রী সুদর্শন তামিল  ২০২০ চুসি চুদাঙ্গানে শ্রুতি তেলুগু  জানু প্রভা তেলুগু  মিডল ক্লাস মেলোডিজ সন্ধ্যা তেলুগু  মানে নাম্বার ১৩ ন্যান্সি কন্নড় দ্বিভাষিক চলচ্চিত্র  ১৩এএএম নম্বর ভীদু তামিল ২০২১ পুষ্পকা বিমানম সুন্দরের ভাবী বধূ তেলুগু ক্ষণিক চরিত্রাভিনয়  ২০২২ সেলফি মাধবী তামিল  আক্কা কুরুভি তামিল ক্ষণিক চরিত্রাভিনয়   স্বাতিমুত্যম   তেলুগু নির্মাণধীন     তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কোড়গু জেলার ব্যক্তি বিষয়শ্রেণী:বেঙ্গালুরুর অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী
ইউরেশিয়ান পিগমী শ্রীউ (ইংরেজি: Eurasian pygmy shrew; বৈজ্ঞানিক নাম: Sorex minutus), একে বেশীরভাগ ক্ষেত্রে পিগমী শ্ৰীউ বলে গণ্য করা হয়, হচ্ছে একপ্রকারে ইউরেশীয় অৰ্থাৎ ইউরোপ এবং এশিয়ার উত্তরাঞ্চলে পাওয়া ইঁদুরজাতীয় একটি প্ৰাণী। এটি আয়ারল্যান্ড-এর একমাত্ৰ স্থানীয় শ্ৰীউ।  রাতদিন উভয় সময়ে সক্ৰিয় থাকা, ইউরেশিয়ান পিগমী শ্রীউ সাধারণত লতাগুল্ম এবং পাতার ঝুপড়ীতে বাস করে এবং ক্ষুদ্র কীটপতঙ্গ এবং অমেরুদণ্ডী প্রাণী খেয়ে বেঁচে থাকে। গড়ে এর ভর হচ্ছে মাত্ৰ ৪ গ্ৰাম এবং ইউরেশিয়ান পিগমী শ্রীউয়ের দেহের মধ্যে সংঘটিত রাসায়নিক বিক্রিয়ার হার সবথেকে বেশি জীবদের মধ্যে একটি, সেজন্যে এদের প্ৰতি দুঘণ্টা বা এরকম নিয়মিত বিরতিতে খাদ্যগ্রহণ অবশ্যই প্ৰয়োজন পড়ে।  এদের প্ৰজনন কাল এপ্ৰিল থেকে আগস্টের মধ্যে। স্ত্রী শ্ৰীউ সাধারণত দু’টা থেকে আঠটা পৰ্যন্ত ছানা জন্ম দেয় এবং মাটির গর্তে অবস্থিত বাসায় এগুলোকে লালন পালন করে। এদের গৰ্ভকাল মাত্ৰ তিন সপ্তাহ। সেজন্য এরা বছরে পাঁচ বার বাচ্চা প্রসব করতে পারে। এদের জীবনকাল মাত্ৰ ১৫ মাস।  ২০০৮ সালের এপ্ৰিল মাসে, আয়ারল্যান্ডে গ্রেটার হোয়াইট টুথড শ্রীউ আবিষ্কৃত হয়। যখন এই অন্তৰ্ভুক্তিকরণ হুমকির মুখে পড়া শিকারি পাখি, যেমন- লক্ষ্মীপেঁচা দের টিকিয়ে রাখবে, তখন ইউরেশিয়ান পিগমী শ্রীউ’র মতো ক্ষুদ্রতর দেশি প্ৰজাতির জন্য বিদেশি প্ৰজাতির স্তন্যপায়ীরা হুমকি হয়ে দেখা দিতে পারে।  থাম্ব|বাম|250px|সাধারণ শ্ৰীউ এবং পিগমী শ্ৰীউয়ের মধ্যে আকারগত তুলনা   তথ্যসূত্র    বহিঃসংযোগ   বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:এশিয়ার স্তন্যপায়ী বিষয়শ্রেণী:ইউরোপের স্তন্যপায়ী বিষয়শ্রেণী:১৭৬৬-এ বর্ণিত স্তন্যপায়ী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা